Βοστώνη

Η **Βοστώνη** (), είναι παράκτια πόλη στην Ανατολική Ακτή των ΗΠΑ, και είναι η πρωτεύουσα της πολιτείας της Μασαχουσέτης και έδρα της κομητείας Σάφολκ. Η Βοστώνη, αποτελεί μια από τις παλαιοτερες πόλεις των Ηνωμένων Πολιτειών και χαρακτηρίζεται από την ακαθόριστη πολεοδομική διαρρύθμιση (με πολλά μικρά, στενά σοκάκια, μονόδρομους, κ.α.), που δυσκολεύουν μεν την κίνηση των αυτοκινήτων, αλλά όμως δίνουν στην πόλη ένα χαρακτήρα εντελώς ιδιόρρυθμο για τα αμερικανικά δεδομένα. 

Ο πληθυσμός της πόλης, ανέρχεται σε 696.959 κατοίκους (εκτιμήσεις 2022), και της μητροπολιτικής περιοχής της Βοστώνης, ανέρχεται σε 4.941.632 κατοίκους (2021). Η πόλη κατατάσσεται στην 21η θέση στις ΗΠΑ, ενώ η μητροπολιτική περιοχή στην 11η θέση. 

Η Βοστώνη, είναι γνωστή σε όλον τον κόσμο ως Πανεπιστημιούπολη, με τα επώνυμα πανεπιστήμια του Χάρβαρντ *(Harvard University)*, το Ταφτς *(Tufts University)*, το Νορθίστερν (*Northeastern University*), το Τεχνολογικό Ινστιτούτο Μασαχουσέτης *(ΜΙΤ)*, το Πανεπιστήμιο της Βοστώνης (*Boston University*), το Πανεπιστήμιο Μπράνταϊς (*Brandeis University*), το Πανεπιστήμιο Σάφολκ (*Suffolk Univerisity*), και άλλα, πολλά απ’ αυτά ευρισκόμενα στο προάστιο της Βοστώνης, το Κέιμπριτζ *(Cambridge)*. Είναι πολιτιστικό και πανεπιστημιακό κέντρο των ΗΠΑ, και γι' αυτό το λόγο είναι γνωστή σαν "Αθήνα της Αμερικής". 

Η Βοστώνη είναι, επίσης, γνωστή για τα ιατρικά της κέντρα, όπως το Γενικό Νοσοκομείο Μασαχουσέτης (Mass. General Hospital), για το Μουσικό Κολέγιο Μπέρκλι (*Berklee College of Music*), καθώς και για τον Μαραθώνιο της Βοστώνης (Boston Marathon), στον οποίο λαμβάνουν μέρος κάθε χρόνο δεκάδες χιλιάδες αθλητές απ’ όλον τον κόσμο.
## Ιστορία
[μικρογραφία|Η πρώτη αεροφωτογραφία πόλης, φωτογραφήθηκε στη Βοστώνη από τον [Τζέιμς Γουάλας Μπλακ, το 1860.]]
Ανασκαφές προϊστορικών οικισμών δείχνουν ότι ιθαγενείς Αμερικανοί κατοικούσαν στη χερσόνησο στην οποία βρίσκεται η Βοστώνη ήδη από το 5000 π.Χ . Οι πρώτοι Άγγλοι άποικοι εγκαταστάθηκαν στη Βοστώνη το 1630. Ο πληθυσμός έφτασε τους 56.000 κατοίκους το 1825. Σύμφωνα με την τελευταία απογραφή του πληθυσμού των ΗΠΑ το 2020, η πόλη της Βοστώνη έχει 675.647 κατοίκους, ενώ συνολικά η μητροπολιτική περιοχή της Βοστώνης έχει περίπου 4.900.000 κατοίκους και είναι η ενδέκατη μεγαλύτερη στη χώρα. 

Αρχικά αλιευτικό και γεωργικό κέντρο της Νέας Αγγλίας, τη δεκαετία του ’50 διαμορφώθηκε σε κέντρο τεχνολογικής ανάπτυξης, ειδικά στους κλάδους των ηλεκτρονικών υπολογιστών και της βιοτεχνολογίας.

## Φωτοθήκη

Αρχείο:Boston skyline from East Boston November 2016 panorama 2.jpg|Πανοραμική άποψη της Βοστώνης.
Αρχείο:Boston skyline from Longfellow Bridge September 2017 panorama 2.jpg|Άποψη της πόλης. 
Αρχείο:Boston -Massachusetts State House (48718911666).jpg|Το πολιτειακό καπιτώλιο της Μασαχουσέτης, στη Βοστώνη. 
Αρχείο:ISH WC Boston4.jpg|Πεζόδρομος στην πόλη. 
Αρχείο:Old State House (49280448012).jpg|Άποψη του κέντρου της πόλης, με την παλαιά Βουλή. 
Αρχείο:Museum of Fine Arts Boston, Huntington Ave entrance at night.jpg|Το μουσείο Καλών Τεχνών της Βοστώνης. 


## Σημειώσεις
* Στη Βοστώνη το 1892 εκδόθηκε η πρώτη ελληνόφωνη εφημερίδα στις ΗΠΑ που έφερε τον τίτλο "Νέος Κόσμος".

## Δείτε επίσης
*Εθνική δανική βιβλιοθήκη

## Παραπομπές


## Εξωτερικοί σύνδεσμοι

* 


Κατηγορία:Πόλεις της Μασαχουσέτης
Κατηγορία:Έδρες κομητειών της Μασαχουσέτης

__ΕΥΡΕΤΗΡΙΟ__